બીજી તરફ તેમના સમર્થકોએ આ અંગે જાણ થતાં તેમણે તેમના ઘરની બહાર આઈટી ડિપાર્ટમેન્ટના અધિકારીઓ અને ભૂતપૂર્વ મુખ્યપ્રધાન પન્નીરસેલ્વમ વિરુદ્ધ સૂત્રોચ્ચાર શરૂ કર્યા હતા. આ સમર્થકોમાં રાજ્ય મંત્રી આર. કમારાજ, ઉદુમલાઈ રાધાકૃષ્ણનની સાથે સાથે રાજકારણનાં ઘણાં મોટાં માથાં સામેલ હતાં, જેઓ વિજયભાસ્કરના બંગલાનો મુખ્ય દરવાજો ખખડાવી રહ્યા હતા. તેમણે તહેનાત સીઆરપીએફના જવાનો સાથે પણ દલીલો કરી હતી. બાદમાં આ નેતાઓને બંગલાની અંદર જવાની પરવાનગી અપાઈ હતી. જોકે છાપા દરમિયાન મંત્રીઓને અંદર જવાની અનુમતિ આપવી આઈટીના નિયમ વિરુદ્ધ છે.